VLÁDA SLOVENSKEJ REPUBLIKY

N á v r h

U Z N E S E N I E
VLÁDY SLOVENSKEJ REPUBLIKY

k návrhu transformácie Konsolidačnej banky Bratislava, š.p.ú.

___________________________________________________________________

Číslo uznesenia:

Zo dňa:
	
Číslo materiálu:

Predkladateľ: ministerka financií

Podnet: iniciatívny návrh

Stupeň utajenia:
___________________________________________________________________

VLÁDA SLOVENSKEJ REPUBLIKY

Vláda
 
A. schvaľuje   

A.1. materiál „Návrh transformácie Konsolidačnej banky Bratislava, š.p.ú.“

A.2. v súlade s § 41 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov zaradenie štátneho peňažného ústavu Konsolidačná banka Bratislava do zoznamu podnikov zahrnutých do privatizácie

A.3. priamy predaj celého podniku vopred určenej obchodnej spoločnosti Slovenská konsolidačná, a.s. so sídlom v Bratislave, po realizácii bodu B.1.

B. súhlasí

B.1. s postúpením pohľadávok a prevzatím záväzkov z úverov na družstevnú bytovú výstavbu a ich príslušenstva a z redistribučného úveru a jeho príslušenstva na zdrojové krytie (financovanie) družstevnej bytovej výstavby, z Konsolidačnej banky Bratislava, š.p.ú. na Slovenskú záručnú a rozvojovú banku, š.p.ú.

B.2. s prechodom osobitnej záruky, poskytnutej vyhlásením o ručení zo 7.12.1999, podľa 
§ 303 a nasl. Obchodného zákonníka a § 44a ods. 2 zákona č. 21/1992 Zb. o bankách v znení neskorších predpisov, a to na základe bodu B.2. uznesenia vlády SR č. 947 zo dňa 
3. novembra 1999, na záväzky z nesplatenej časti redistribučného úveru a jeho príslušenstva na financovanie družstevnej bytovej výstavby, poskytnutého Investičnej a rozvojovej banke, a.s. a prevzatého Konsolidačnou bankou Bratislava, š.p.ú., v celom rozsahu z Konsolidačnej banky Bratislava, š.p.ú. na Slovenskú záručnú a rozvojovú banku, š.p.ú.
	
B.3. s prechodom osobitnej záruky, poskytnutej vyhlásením o ručení zo 7.12.1999 podľa 
§ 303 a nasl. Obchodného zákonníka a § 44a ods. 2 zákona č. 21/1992 Zb. o bankách v znení neskorších predpisov, a to na základe bodu B.1. uznesenia vlády SR č. 947 zo dňa 
3. novembra 1999, na záväzky z nesplatenej časti redistribučného úveru a jeho príslušenstva na financovanie trvalo sa obracajúcich zásob, poskytnutého Konsolidačnej banke Bratislava, š.p.ú., v celom rozsahu na Slovenskú konsolidačnú, a.s.

C. ukladá

ministerke financií

C.1. v súvislosti s  bodom B.1. predložiť na Ministerstvo pre správu a privatizáciu národného majetku Slovenskej republiky žiadosť o udelenie výnimky podľa § 45 zákona č. 92/1991 Zb. o podmienkach prevodu majetku štátu na iné osoby v znení neskorších predpisov na postúpenie pohľadávok a prevzatie záväzkov z úverov na družstevnú bytovú výstavbu a ich príslušenstva a z redistribučného úveru a jeho príslušenstva 

						Termín: ihneď
C.2. zabezpečiť postúpenie pohľadávok a prevzatie záväzkov z úverov na družstevnú bytovú výstavbu a redistribučného úveru a ich príslušenstva vrátane zabezpečenia oznámenia o súhlase so zmenou v osobe dlžníka podľa bodu B.1. a prechode osobitnej záruky podľa bodu B.2. a B.3.

Termín: po povolení výnimky podľa bodu C.5.

a)	C.3. predložiť základný privatizačný projekt podniku Konsolidačná banka Bratislava, š.p.ú. na Ministerstvo pre správu a privatizáciu národného majetku Slovenskej republiky 
			
			Termín: do 15.7.2001   

C.4. zabezpečiť podanie žiadosti o predchádzajúci súhlas so zrušením a predajom podniku Konsolidačná banka Bratislava, š.p.ú. podľa § 16 zákona č. 21/1992 Zb. o bankách v znení neskorších predpisov a oznámenie o súhlase na prechod osobitnej záruky podľa bodu B.3.

Termín: do 15.9.2001 

ministerke pre správu a privatizáciu národného majetku

C.5. predložiť návrh na povolenie výnimky podľa bodu C.1. tohto uznesenia na rokovanie vlády Slovenskej republiky

						Termín: 30.6.2001

C.6. odôvodniť návrh zahrnutia podniku Konsolidačná banka Bratislava, š.p.ú. do zoznamu podnikov určených na privatizáciu v Národnej rade Slovenskej republiky

						Termín: priebežne

C.7. predložiť v súlade s § 10 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov návrh na vydanie rozhodnutia o privatizácií priamym predajom podniku  Konsolidačná banka Bratislava, š.p.ú.  na rokovanie vlády Slovenskej republiky, v nadväznosti na bod A.3 tohto uznesenia

						Termín: 31.8.2001 

predsedovi vlády 

C.8. predložiť na rokovanie Národnej rady Slovenskej republiky schválený zoznam podnikov zahrnutých do privatizácie v súlade s § 41 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov 

						Termín: ihneď

Vykonajú:

predseda vlády 
ministerka financií
ministerka pre správu a privatizáciu národného majetku

D. odporúča

generálnemu riaditeľovi Konsolidačnej banky Bratislava, š.p.ú.
generálnemu riaditeľovi Slovenskej záručnej a rozvojovej banky, š.p.ú.
generálnemu riaditeľovi Slovenskej konsolidačnej, a.s.
    
D.1. spolupracovať pri plnení úloh podľa tohto uznesenia
   
Na vedomie:

predseda Národnej rady SR 
guvernér Národnej banky Slovenska
generálny riaditeľ Konsolidačnej banky Bratislava, š.p.ú.
generálny riaditeľ Slovenskej záručnej a rozvojovej banky, š.p.ú.
generálny riaditeľ Slovenskej konsolidačnej, a.s.